I Allóñase’l to perfil cuasi perfeutu na borrinosa mano que tien la despedida. Silentemente esmúceste, nesti foscu pasar que tienen los mios díes. Y tornarás, de xuro, a xorrecer encesu n’otros llabios, al abellugu tienru d’otra piel, y soñaránte tanto como yo te suaño, baxo la lluna duende qu’añera en tantes nueches. Y nos tos güeyos, desdibuxaes llunes bixorderes, daquién más ¡ilusa creatura! quedaráse pesllada pa enxamás.s.
#000001
III Amiéstate la nueche a los tos mieos, siempre ella, esperando del suañu la derrota de los melgueros párpagos que s’entornen vencíos.
#000003
Solitú de paredes onde les ñidies sábanes, tornándose enemigues, recueyen la to llercia, la to asustada carne que naufraga foriata nel océanu de seda onde nun bilten manes que t’algamen, separtando de ti el solombriegu abrazu de la nada.
#000004
Nun alcontré los ñicios de la to fantasía nes constelaciones ande fui. Pero tu adormecíes quietu y la nueche, aruñando’l to rostru, quixo quedar contigo ensin memoria.
#000006
Foriata vien l’agua a la to sede, silente ye la risa del caballeru andante, silente’l so alendar pela ñidia cornisa de la frente.
#000008
Agora, pequeña ye la rede que ti amarra al brazu llechosu de la lluna, al somantu que tapia alboreceres candes, y a los tos xuegos que yá nun se calecen al mor de los misterios.
#000010
L’alcordanza, fue un canciu estrañu surdiendo na memoria, ocarina arrincada al xugu los olvidos, al cafiante lladríu de tolos ocasos que mansulinamente texen, pieles de vieyos, cuencos duros, torgues, a la leve humedanza de los suaños.
#000012
Piésllase la nueche corriendo nos estantes, ríndese, al afalagu roín de los espeyos, y el tiempu queda quietu camudáu en sablera, sin baxamar nin foles, la melota ensin ocle, pálpitu de duna nun reló ensin manes. La rosada ufiértaseme agora más ñidia a los engaños, y aviéntame estremecidos rostros, filtrayes rotes de sonrises, perfiles incompletos allargándose fasta’l cielu de cal, ñidiura que me prime. Y naguo entós, resquiebres y ralures, pasadizos secretos, caballos de cartón, un ecu de pezuñes tarazando esta muerte dispierta ente los párpagos, fogueres acutiendo en povises al insomniu de güeyos, onde añeren inalgamables llunes de San Xuan.
#000013
Quiciás porque llegaste tarde palpo lo espeso del silenciu qu’a la terraza cai y fraye’l mio costazu. Abrazada’l vacíu de les sielles, la delgadez metálica apúrreme un claror fuxidizu, la soñolienta espera d’un curtiu atapecer.
#000014
Pente la escura simetría, llantada reondez al pasu d’una copa so la planicie ñidia de la mesa, desdéxase una esborrada mueca d’escenariu.
#000015
IMentanto que l’orpínxuegue cola mio caray saborgue una a una cada gotadesdexada na llende de los llabios.
#000018
Mentanto que’l vientutenga hestoriesque m’ufierten beyura,y el mio maxín esnale en fantasíes,y nos güeyos s’añerelo qu’enxamás veré,nun sentiré que soiun futuru calabresuañando ente’l cementu de les cais.
#000019
IIViniste nuna nuecheen que los suañospeslláronme al arume d’un deseyu.
#000020
Espeyismu qu’acute a la tenruradel mio perfil, costazu y llabios.
#000021
Talamente fui el surcu al to infinitu,so la escura humedanza de la tierra.
#000023
IIIMil vegaesñacerán otres nueches como ésta.
#000024
Mil vegaes,desanuvierta en pulsu,fadrá de les mios venes una caionde cuerre y s’estrelda’l so llatidu,y tu, nota olvidadad’un canciu que perdierealguna boca,dispersu na so zume escura, habítesmecol mesmu poderqu’ella m’habita.
#000025
IVEnantes, cuando la nueches’averaba a mi y yo a la so envoltura,prestábame navegar nos regatosque la llume aventaba cai abaxo.Naguaba la llenta mozcaúrapunzante al mio costazudel amariellu diente primíu nel cristal,y amortecer con ellaa golpes d’alborada,la melota cansinay una estela xelada perfilándosenel cantil llambíude los llabios.
#000026
Obra Completa de María Teresa González
#000029
Esti llibru fue editáu pola Editorial Trabe nel añu 2008 coincidiendo col homenaxe a l’autora nel marcu del la Selmana de Les lletres Asturianes. Agradecemos a Trabe el permisu pa compartilu agora con tolos llectores. Amás préstanos agredece-yos tamién el sofitu pa cola llingua Asturiana y los escritores nesa llingua de toos estos años.
#000030
Análisis de la so Obra
#000031